armvectores/hy_wikipedia_2023 huggingface dataset:
Կարապետ Նշանյան

Կարապետ (Շառլ) Նշանյան (մարտի 30, 1861(1861-03-30), Ստամբուլ, Օսմանյան կայսրություն - հունվարի 5, 1950(1950-01-05), Փարիզ), հայ նկարիչ։


== Կենսագրություն ==
Կարապետ Նշանյանը ծնվել է Կոստանդնուպոլսում, որտեղ ստացել է նախնական գեղարվեստական կրթություն, աշակերտել Է. Գիյեմեին։ Սովորել Է Նեապոլի գեղեցիկ արվեստների դպրոցում՝ է Դ. Մորելլիի մոտ։ Բաքվում, Թիֆլիսում, Վլադիկավկազում նկարել է պատկերներ եկեղեցիների համար և դիմանկարներ։ 1906 թվականին հաստատվել է Փարիզում, հաճախել Ժուլիան ակադեմիա։
Ստեղծագործություններից գտնվում են Հայաստանի ազգային պատկերասրահում։


== Ստեղծագործություններ ==
Նշանյանի ուշագրավ գործերից է «Հայկական հարսանիք Մուշում» կտավը, որն արտատպվել է Ֆ. Մակլերի Ֆրանսիա և Հայաստանը արվեստի ու պատմության միջով (1917) գրքում։ Կտավը ներկայացնում է հայկական օջախ՝ հարսանյաց խնջույքի մասնակիցներով։ Դիտողի ուշադրության կենտրոնում ազգային տարազն ու կեցաղային առարկաներն են։

«Մշեցիների հարսանիքը»
«Պոլսեցի հայը»
«Եգիպտացի պարուհին»
«Թուրք երաժիշտը»
«Դերվիշը»
«Պանդուխտի նամակը» (1897, ՀԱՊ)
«Կնոջ դիմանկար» (1897, ՀԱՊ)


== Ծանոթագրություններ ==
Կանգ Սո Ռա

Քանգ Սո Րա (կորեերեն՝ 강소라, փետրվարի 18, 1990(1990-02-18), Հարավային Կորեա), հարավկորեացի դերասանուհի։


== Կենսագրություն ==
Քանգ Սո Րան առաջնաելույթ է արել մեծ էկրաններին 2009 թվականին «Չորրորդ դասի գաղտնիքը» սարսափ ֆիլմով։ Ճանաչությունը նրա մոտ եկավ ավելի ուշ  մի խումբ աշակերտների, ովքեր ապրում են 80- ականներում, մասին պատմող «Արևային» (Sunny) դեռահասների դրամայում։ Հետո նա նկարահանվել է մի շարք հեռուստասերիալներում, որոնցից են «Dream High 2» (2012) երաժշտական մյուզիքլը, «Զգույ՛շ հրեշ!» (2013) ընտանեկան դրաման, «Օտարերկրացի բժիշկը» (2014) բժշկական դրաման և Անհաջող կյանք դրաման, հիմնաված Յուն Թհե Հոյի նույնանուն մանհվայի վրա։ Քանգ Սո Րա նաև նկարահանվել է «Նորապսակներ» ռեալիթի շոույում, որում հայտնի մարդիկ դառնում են «նորապսակներ». նրա զուգընկերն է եղել Իթ Հըկը Super Junior բոյ բենդից։


== Ֆիլմագրություն ==
ՖիլմերՀեռուստասերիալենրՏեսահոլովակներ


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
http://www.kangsora.kr/ Կանգ Սո Ռա. պաշտոնական կայք  (կոր.)
Կանգ Սո Ռա Թվիթթերում (կոր.)
Կանգ Սո Ռա Ինստագրամում (կոր.)
Kang So-ra Internet Movie Database կայքում
Իզմայիլ

Իզմայիլ (ուկրաիներեն՝ Ізмаїл, հայկական աղբյուրներում՝ Իսմայիլ), քաղաք Ուկրաինայի Օդեսայի մարզի Իզմաիլի շրջանում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Տուչկով։
2012 թվականի տվյալներով Իզմայիլ քաղաքում բնակվում էր 73 336 մարդ։ Բնակավայրը զբաղեցնում է 53 կմ²։


== Հայերը Իզմայիլում ==
Հայերը Իզմայելում միջին դարերում բնակություն են հաստատել Ամասիայից, Եվդոկիայից և Արևմտյան Հայաստանի զանազան բնակավայրերից։ Ունեցել են եկեղեցի (1669-ից)։
1750-ին Իզմայիլում գործել է հայ դերձակների եղբայրություն (համքարություն)։ 1787-1791 թվականների ռուս-թուրքական պատերազմի ժամանակ հայերը մեծ օգնություն են ցույց տվել ռուսական զորքերին։ Քաղաքի ազատագրումից հետո ռուս զորավար Ա. Վ. Սուվորովն ու Ռուսահայոց թեմի առաջնորդ Հովսեփ արքեպիսկոպոս Արղությանը շատ հայերի ազատել են թուրքական գերությունից։ Հովսեփ արքեպիսկոպոս Արղությանը 320 ընտանիք (1658 բնակիչ) գաղթեցրել է նախ Դուբոսար, ապա՝ նորաստեղծ Գրիգորիուպոլիս։ 19-րդ դարի սկզբին Իզմայիլում կար ընդամենը 60 տուն հայ։ Տեղի հայկական ավանը մտնում էր Բեսարաբիայի և Նոր Նախիջևանի հայոց թեմի մեջ։ 1828-ին Խ. Լազարյանի դրամական օգնությամբ նորոգվել է Իզմայիլի հայոց եկեղեցին և բացվել հայկական տարրական դպրոց։ Սակայն հետզհետե նվազել է հայերի թիվը, և արդեն 1905-թվականին Իզմայիլում կար ընդամենը 25-30 տուն հայ բնակիչ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լևոն Զորյան

Լևոն Ստեփանի Զորյան (հուլիսի 6, 1926(1926-07-06), Ղարաքիլիսա, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ - հունիսի 28, 1996(1996-06-28), Երևան, Հայաստան), ճարտարապետ, ճարտարապետության պատմաբան։
Հայ գրող, ակադեմիկոս Ստեփան Զորյանի որդին է։


== Կենսագրություն ==
1950 թվականին ավարտել է Երևանի պոլիտեխնիկական ինստիտուտը։ 1964-1971 թվականներին եղել է Հայաստանի ճարտարապետների միության վարչության նախագահի տեղակալ։
Զորյանի նախագծով 1982-1983 թվականներին Ստեփան Զորյանի Վանաձոր քաղաքում գտնվող առանձնատունը վերակառուցվել է տուն-թանգարանի։
Հեղինակ է՝

«Թամանյան» մենագրության (1978, հայերեն, ռուսերեն)
Կազմել և ծանոթագրել է «Ալեքսանդր Թամանյան. հոդվածներ, փաստաթղթեր, ժամանակակիցները նրա մասին» (1960)
«Ալեքսանդր Թամանյան (1878-1936). կենսամատենագիտական ցանկ» (1978)
«Ռաֆայել Իսրայելյանը ժամանակակիցների հուշերում» (1981)
«Ռաֆայել Իսրայելյան։ Հոդվածներ, ուսումնասիրություններ, ակնարկներ» (1982, համահեղինակ) ժողովածուներ


== Ծանոթագրություններ ==
Ալտավիլլա Վիչենտինա

Ալտավիլլա Վիչենտինա (իտալերեն՝ Altavilla Vicentina), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 10 800 մարդ (2008), բնակչության խտություն՝ 675 մարդ/կմ²։ Զբաղեցնում է 16 կմ² մակերես։ Փոստային ինդեքս 36077։ Հեռախոսային կոդ՝ 00444։
Կոմունայի հովանավորն է համարվում Սուրբ Ուրբանը։ Տոնը նշվում է սեպտեմբերի 8-ին։ 


== Արտաքին հղումներ ==
Քաղաքի պաշտոնական կայքը (իտալ.)


== Ծանոթագրություններ ==
Տիվա (գետ)

Տիվա (ռուս.՝ Тыва ), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վերին Լուպյա գետի աջ ափին։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը -  03020200212103000024068
Հիդրոլոգիական ուսումնասիրությունների կոդը - 103002406
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սպարտակ Հովհաննիսյան

Սպարտակ Սարիբեկի Հովհաննիսյան (հունիսի 9, 1925(1925-06-09), Լենինական, Հայկական ԽՍՀ, ԱԽՖՍՀ, ԽՍՀՄ - հունվարի 8, 2008(2008-01-08)), հայ կենսաֆիզիկոս։ Կենսաբանական գիտությունների դոկտոր (1968), պրոֆեսոր (1970), ՀՀ ԳԱԱ ակադեմիկոս (1996)։ ՀՀ-ում մոլեկուլային կենսաֆիզիկայի հիմնադիրներից։


== Կենսագրություն ==
Ավարտել է Երևանի անասնաբուծական-անասնաբուժական ինստիտուտը (1948)։ 1962 թվականից աշխատել է ՀՀ ԳԱԱ Լևոն Օրբելու անվան ֆիզիոլոգիայի ինստիտուտում, 1973-1996 թվականներին՝ սրտաբանության ինստիտուտի մոլեկուլային սրտաբանության լաբորատորիայի վարիչ։ 1963 թվականից միաժամանակ վարել է ԵՊՀ ֆիզիկայի ֆակելտուտում իր նախաձեռնությամբ կազմակերպված մոլեկուլային կենսաբանության և բջջի կենսաֆիզիկայի դասընթացները։ Աշխատանքները վերաբերում են մկանային սպիտակուցների կառուցվածքին ու գործունեությանը, մկանային կծկման մոլեկուլային մեխանիզմների պարզաբանմանը։ Զբաղվում է սրտամկանի և կմախքային մկանների մոլեկուլային ու ժառանգական մեխանիզմների, ինչպես նաև տիեզերական թռիչքների ընթացքում մկանային սպիտակուցների կարգավորման առանձնահատկությունների հայտնաբերման հարցերի ուսումնասիրությամբ։ Սրտի ուսումնասիրության միջազգային միության և Մկանների ուսումնասիրության եվրոպական ընկերության անդամ, Գրավիտացիոն (տիեզերական) կենսաբանության միջազգային կոմիտեի թղթակից անդամ (1982, Ստոկհոլմ)։


== Երկեր ==
Ընդհանուր վիրաբուժություն։ Ձեռնարկ բժշկական ինստիտուտի ուսանողների համար, Երևան, Հայպետուսմանկհրատ, 1958 (համահեղինակ)։
Ալկոհոլը և սիրտանոթային համակարգը։ Երևան, «Հայաստան», 1987 (համահեղինակ)։
Մարդը և ալկոհոլը։ Հովհաննիսյան, Սպարտակ Սարիբեկի, Երևան, ՀԽՍՀ ԳԱ հրատարակչություն, 1987։
Կենսաբանական թաղանթներ։ Բուհական ուսումնական ձեռնարկ, Երևան, «Զանգակ-97», 2001 (համահեղինակ)։
Սիրտ - թոքային վերակենդանացում։ Քույրական գործընթացի կազմակերպումը։ Ուսումական ձեռնարկ, ՀՀ ԱՆ բժշկական ուսումնարան, Երևան, 2002 (համահեղինակ)։


== Ծանոթագրություններ ==
Երբ գիշերային...

«Երբ գիշերային...», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականին հունվարի 20-ին։
Ինքնագիրը չի պահպանվել։
Առաջին անգամ տպագրվել է 1892 թվականին Մոսկվայում լույս տեսած Հովհաննես Թումանյանի բանաստեղծությունների երկրորդ հատորում (էջ 130-131)՝ թվագրված «1892, հունվարի 20»։ Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 84)։
Արտատպվել է 1892 թվականին Մոսկվայում լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
«Ֆինես և Ֆերբ» մուլտսերիալի առաջին եթերաշրջան

Ֆինեսի և Ֆերբի առաջին եթերաշրջանը ցուցադրվել է Disney Channel հեռուստաալիքի շրջանակներում 2007 թվականի օգոստոսի 17-ից մինչև 2009 թվականի մարտի 20-ը։


== Երաժշտություն ==
Հիմնական հոդված։ Ֆինես և Ֆերբ մուլտսերիալի երգերը


== Գլխավոր դերերի հնչյունավորում ==


== Սերիաներ ==


== Ծանոթագրություններ ==
Լյուքսեմբուրգի ֆուտբոլի առաջնություն 1995-1996

Լյուքսեմբուրգի ֆուտբոլի առաջնություն 1995-1996, Լյուքսեմբուրգի 82-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Հրաչյա Ներսիսյան (այլ կիրառումներ)

Հրաչյա Ներսիսյան անունը կարող է վերաբերել հետևյալ անձանց.

Հրաչյա Ներսեսի Ներսիսյան (1895 - 1961), հայ դերասան։ ԽՍՀՄ ժողովրդական արտիստ։
Հրաչյա Բաղդասարի Ներսիսյան (1964), հայ ֆիզիկոս-տեսաբան։
Սարդոս

Սարդոս, գյուղակ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 30 կմ հարավ, Մեծ Զաբ գետի ափամերձ տարածքում, նրա աջակողմյան վտակներից մեկի ձախ ափին։ Մտնում էր Շիվելանի գյուղախմբի մեջ։


== Բնակչություն ==
XIX դարի վեերջին ուներ 6 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դարադուզի գետ

Դարադուզի գետ, գետակ և ձորակ Արաքսի ավազանում, վերջինիս աջակողմյան վտակը։ Սկիզբ է առնում Ղարադաղի լեռներից և մայր գետին միանում Ջուլֆայից մի փոքր արևելք։ Ամռանը հաճախ մայր գետին չի հասնում։
Ժենյա Շահպարոնյան

Ժենյա Շահպարոնյան (օրիորդական ազգանունը՝ Մարտիրոսյան, 1900, Կոստանդնուպոլիս, Օսմանյան կայսրություն - 1952, Ֆրեզնո, Կալիֆոռնիա, ԱՄՆ), հայազգի երգչուհի, դաշնակահարուհի։


== Կենսագրություն ==
Ժենյա Շահպարոնյանը ծնվել է 1900 թվականին Կ. Պոլսում։ Երաժշտական կրթությունն ստացել է Կ. Պոլսում։ 1920-ական թվականների սկզբներին ամուսնու՝ թառահար Ժորժ Շահպարոնյանի հետ մեկնել է Փարիզ, որտեղ զբաղվել է բեմական գործունեությամբ։ Մասնակցել է Փարիզի հայ թատերախմբերի ներկայացումերին՝ որպես երգչուհի և դաշնակահարուհի։ Գլխավոր դերերով հանդես է եկել Միշա Ազնավուրյանի, նաև «Սուրաբյան» թատերախմբերի (օպերա-օպերետային) ներկայացումներում («Արշին մալ-ալան», «Ուշ լինի, նուշ լինի», «Ղարաբաղի մելիքները», «Աշուղ Ղարիբ» և այլն)։ Հետագայում տեղափոխվել է ԱՄՆ, մասնակցել հայկական ներկայացումերին։
Ժենյա Շահպարոնյանը մահացել է 1952 թվականին Ֆրեզնոյում։
Դրոֆա

Դրոֆա լեռ Թուրքիայի Կարսի մարզում, Հայկական լեռնաշխարհում, Կարսի բարձրավանդակում, Կարս քաղաքից 7-8 կմ հարավում։ Բարձրությունը 1782 մ։


== Ծանոթագրություններ ==
Սնեժնոե (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ ՍնեժնոեՍնեժնոե (ուկրաիներեն՝ Сніжне, Ղրիմի թաթարերեն՝ Qarlav), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Կարլավ Ռուսկի։
2006 թվականի տվյալներով Սնեժնոե գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(175) Անդրոմաքե

(175) Անդրոմաքե (անգլ.՝ Andromache), աստերոիդ աստերոիդների հիմնական գոտում։ Հայտնաբերվել է 1877 թվականի հոկտեմբերի 1-ին Ջեյմս Վոթսոնի կողմից Դետրոյտում։
Միջին հեռավորությունը Արեգակից կազմում է 3,182247 ա. մ., առավելագույնը մոտենում է 2,4402 ա. մ. հեռավորության վրա և հեռանում 3,9243 ա. մ.։ Արեգակի շուրջ մեկ ամբողջական պտույտ է կատարում 2073,48 երկրային օրվա ընթացքում, իր ուղեծրով շարժվելով միջինում 0,173621 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(175) Անդրոմաքե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2985) Շեքսպիր

Անվան այլ կիրառումների համար տե՛ս՝ Շեքսպիր (այլ կիրառումներ)(2985) Շեկսպիր (անգլ.՝ Shakespeare), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 12-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,848806 ա. մ., առավելագույնը մոտենում է 2,7271 ա. մ. հեռավորության վրա և հեռանում 2,9705 ա. մ.։ Արեգակի շուրջ մեկ ամբողջական պտույտ է կատարում 1756,28 երկրային օրվա ընթացքում, իր ուղեծրով շարժվելով միջինում 0,204979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,66° անկյուն։
Շեկսպիր աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2985) Շեկսպիր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալետտա ՖԱ

Վալետտա, պրոֆեսիոնալ ֆուտբոլային ակումբ Մալթայի մայրաքաղաք Վալետտայից։
Վալետտա ֆուտբոլային ակումբը հիմնադրվել է 1943 թվականին Վալետտա Պրեստոնսի, Վալետտա ստ. Պաուլսի և Վալետտա Յունայթեդի միավորումից հետո, վերջինս հաղթել էր լիգայում երկու անգամ Երկրորդ համաշխարհային պատերազմից առաջ։ Վալետտան նաև ունի ֆուտբոլի թիմ, որը հանդես է գալիս Մալթայի ֆուտբոլի բարձրագույն լիգայում։


== Պատմություն ==
Վալետտան ստեղծվել է Մալթայի երկու ուժեղ թիմերի միավորումից, որոնցից Վալետտա Յունայթեդը հայտնի էր որպես 'հրապարակի թիմ', քանի որ ակումբը տեղակայված էր Սուրբ Գեորգի հրապարակում։ Վալետտա Յունայթեդը ներկայացնում էր քաղաքը 1904-ից 1932 թվականներին։
Մալթայի Վալետտա քաղաքը ունի հարուստ ֆուտբոլային պատմություն։ 1886-ից 1919 թվականներին քաղաքն ուներ 14 ֆուտբոլային ակումբ։
Վալետտա Յունայթեդ ֆուտբոլային ակումբը հիմնադրվել է 1903 թվականին տեղի երիտասարդների կողմից։ Կղզու երիտասարդության մոտ ֆուտբոլի նկատմամբ սերը եկել է Մեծ Բրիտանիայից։ Նրանք կտրում էին իրենց սպիտակ անդրավարտիքները և դարձնում էին կիսաանդրավարտիք, որով խաղում էին ֆուտբոլ։
Վալետտա Յունայթեդը իր առաջին խաղն անցկացրել է 1904 թվականի հունվարի 9-ին։ Վալետտան հանդիպեց Քոլեջի դպրոցի թիմի հետ և հաղթեց 1-0 հաշվով։


== Ձեռքբերումներ ==
Մալթայի Պրեմիեր Լիգա` 25   1914-15, 1931–32, 1944–45, 1945–46, 1947–48, 1958–59, 1959–60, 1962–63, 1973–74, 1977–78, 1979–80, 1983–84, 1989–90, 1991–92, 1996–97, 1997–98, 1998–99, 2000–01, 2007–08, 2010–11, 2011–12, 2013–14, 2015–16, 2017–18, 2018–1921 որպես Վալետտա ՖԱ 2 որպես Վալետտա Յունայթեդ (1914–15*, 1931–32*)

Մալթայի ֆուտբոլի գավաթ` 13 1959–60, 1963–64, 1974–75, 1976–77, 1977–78, 1990–91, 1994–95, 1995–96, 1996–97, 1998–99, 2000–01, 2009-10, 2013-14Մալթայի սուպեր գավաթ` 11 1989, 1994, 1996, 1997, 1998, 2000, 2007, 2010, 2011, 2012, 2016


== Ծանոթագրություններ ==
Մ.թ.ա. 3-րդ դար


== Կարևոր իրադարձություններ ==
Մոտ 270 թ. հռոմեացիները իրենց են ենթարկել ողջ Իտալիան
Կելտերն արշավում են արևմուտք։ Գաղատները գրավում են Հելլասը։
Չինաստանի միավորվում։ Սկսվում է Չինական մեծ պարիսպի կառուցումը


== Ակնառու դեմքեր ==
Արքիմեդես, հույն բնագետ և մաթեմատիկոս
Հաննիբալ, կարթագենացի զորավար և ստրատեգ
Ցին Շի Հուանդի, Չինական կայսրության առաջին կայսր
Սանտա Կիտերիա դու Մարանիան

Սանտա Կիտերիա դու Մարանիան (պորտ.՝ Santa Quitéria do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 32 633 մարդ՝ 2006 թվականի տվյալներով։ Գրավում է 2 112,890 կմ² տարածք։ Բնակչության խտությունը՝ 15,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 23.981.999,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 814,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,561 (տվյալները ՄԱԿ-ի զարգացման ծրագրի)։
(2647) Սովա

(2647) Սովա (անգլ.՝ Sova), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 29-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,244044 ա. մ., առավելագույնը մոտենում է 1,9365 ա. մ. հեռավորության վրա և հեռանում 2,5516 ա. մ.։ Արեգակի շուրջ մեկ ամբողջական պտույտ է կատարում 1227,85 երկրային օրվա ընթացքում, իր ուղեծրով շարժվելով միջինում 0,293195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2647) Սովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շուշիի տեխնոլոգիական համալսարան

Շուշիի տեխնոլոգիական համալսարան, գիտակրթական և մշակութային կենտրոն ԼՂՀ-ում։


== Պատմություն ==
Համալսարանն ստեղծվել է 2015 թվականին, Լեռնային Ղարաբաղի կառավարության 28 դեկտեմբերի 2015 թ N911-Ն որոշմամբ։ 2016 թ. օգօոստոսի 29-ին համալսարանի ռեկտոր է ընտրվել տեխնիկական գիտությունների դոկտոր, պրոֆեսոր Հովհաննես Վաչեի Թոքմաջյանը` 5 տարի ժամկետով։ 2016 թ. ապրիլի 14-ին Կազանում տեղի ունեցած շինարարական բուհերի միջազգային ասոցիացիայի վարչության որոշմամբ Շուշիի տեխնոլոգիական համալսարանը ընտրվեց Շինարարական բուհերի միջազգային ասոցիացիայի անդամ։ ՇԸՀ-ի կառավարման մարմիններն են Հոգաբարձուների խորհուրդը, Ռեկտորը։ Բուհի այլ մարմիննրն են գիտական խորհուրդը, ռեկտորատը։ Համալսարանն իրականացնում է բարձրագույն, հետբուհական, միջին մասնագիտական կրթություն։ Համալսարանի ուսանողության ինքնակառավարման մարմինն ուսանողական խորհուրդն է, որն ապահովում է ուսանողների մասնակցությունը հոգաբարձուների խորհրդում, գիտական խորհրդում, ֆակուլտետների խորհուրդներում։


== Ֆակուլտետներ ==
Ճարտարապետաշինարարական ֆակուլտետ
Գյուղատնտեսական ֆակուլտետ
Տեխնոլոգիական ֆակուլտետ


== Հոգաբարձուների խորհուրդ ==

Արայիկ Վլադիմիրի Հարությունյան (նախագահ)
Սլավիկ Արմիկի Ասրյան
Արամ Սերգեյի Մխոյան
Կարեն Ալեքսանդրի Շահրամանյան
Արտակ Արտյոմի Բեգլարյան
Արմեն Յուրիկի Սարգսյան
Կարեն Արմոյի Ներսիսյան
Գագիկ Միքայելի Բաղունց
Ռուդոլֆ Գերասիմի Իսրայելյան
Վասպուրակ Սմբատի Կարապետյան
Սեյրան Ալեքսանդրի Շահնազարյան
Սարիբեկ Բարդուղի Գալստյան
Նվեր Ալբերտի Միքայելյան
Գևորգ Գագիկի Վերանյան
Ռոբերտ Միսակի Հարությունյան
Լևոն Գագիկի Գրիգորյան
Արտակ Արթուրի Սարգսյան
Սամվել Ռաֆայելի Մինասյան
Գրիշա Ստեփանի Նարինյան
Զորի Չարքյազի Մուսայելյան


== Արտաքին հղումներ ==
Համալսարանի կայքը
ԼՂՀ կառավարության 28 դեկտեմբերի 2015 թ նիստը
Պետրունովկա

Պետրունովկա (ուկրաիներեն՝ Петрунівка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1790 թվականին։
2001 թվականի տվյալներով Պետրունովկա գյուղում բնակվում էր 49 մարդ։ Բնակավայրը զբաղեցնում է 0,574 կմ² տարածք։ Բնակչության խտությունը կազմում էր 85,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գունբյոռն Ուլֆսոն

Գունբյոռն Ուլֆսոն (նորվ.՝ Gunnbjørn Ulvsson, 10-րդ դար, Նորվեգիա - 10-րդ դար), նորվեգացի ծովագնաց, առաջին եվրոպացին, ով տեսել է Ամերիկայի ափերը։ Գունբյոռնը Նորվեգիայից ճանապարհորդում էր դեպի Իսլանդիա, սակայն ուժեղ ծովային փոթորիկը նրա նավը քշել է դեպի արևմուտք, որի արդյունքում էլ Գունբյոռնի արշավախմբի առաջ բացվել են Գրենլանդիայի ափերը։ Դեպքի իրական ժամանակաշրջանը հայտնի չէ (շատ պատմաբաններ կարծում են, որ դա տեղի է ունեցել 876- 932 թթ)։ Գունբյոռնի անունն է կրում Գրենլանդիայի ամենաբարձր լեռը։


== Ծանոթագրություններ ==
Միրոնովսկի գյուղական խորհուրդ (Շոստկինսկի շրջան)

Անվան այլ կիրառումների համար տե՛ս՝ Միրոնովսկի գյուղական խորհուրդ (այլ կիրառումներ)Միրոնովսկի գյուղական խորհուրդ  (ուկրաիներեն՝ Миронівська сільська рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Միրոնովսկի գյուղական խորհրդում բնակվում էր 1637 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հայկ Շահբազյան

Հայկ Խաչատուրի Շահբազյան (հունվարի 21, 1896(1896-01-21), Իգդիր - սեպտեմբերի 10, 1982(1982-09-10), Կիև, Ուկրաինական ԽՍՀ, ԽՍՀՄ), հայ խորհրդային հիգիենիստ։ ԽՍՀՄ ԲԳԱ թղթակցի անդամ (1957), Ուկրաինական ԽՍՀ գիտության վաստակավոր գործիչ։


== Կենսագրություն ==
1925 թվականին ավարտել է Կիևի համալսարանի բժշկական ֆակուլտետը։ Մասնակցել է Հայրենական մեծ պատերազմին։ 1939-1941 թվականներին և 1947-1952 թվականներին եղել է Կիևի աշխատանքի հիգիենայի և պրոֆեսիոնալ հիվանդությունների ինստիտուտի տնօրեն, 1952-1971 թվականներին՝ Կիևի բժշկական ինստիտուտի աշխատանքի հիգիենայի ամբիոնի վարիչ, 1971-1979 թվականներին՝ գիտական խորհրդատու։


== Գիտական գործունեություն ==
200 գիտական աշխատությունների հեղինակ է, այդ թվում՝ 8 մենագրության։ Աշխատանքները վերաբերում են արտադրական միկրոկլիմայի և արտաքին միջավայրի տարբեր ազդակների հիգիենային նորմավորման սկզբունքներին, ինչպես նաև միկրոկլիմայական անբարենպաստ պայմաններում (հատկապես տաք արտադրամասերում) օրգանիզմի ֆիզիոլոգիական վիճակի և արդյունաբերության տարբեր ճյուղերում ու գյուղատնտեսության մեջ աշխատանքի պայմանների, գյուղատնտեսության թունաբանության, սիրտանոթային համակարգի հիվանդությունների, տրավմատիզմի հիգիենային հարցերի ուսումնասիրություններին։ Հեղինակ է նաև աշխատանքի հիգիենայի դասագրքերի։


== Անդամակցություն ==
Հայկ Շահբազյանը Հիգիենիստների համամիութենական և ուկրաինական ընկերությունների, Ուկրաինայի ԽՍՀ առողջապահության նախարարության գիտական խորհրդի նախագահության անդամ էր, Առողջապահության համաշխարհային կազմակերպության փորձագետ։


== Պարգևներ ==
Պարգևատրվել է Աշխատանքային կարմիր դրոշի և «Պատվո նշան» շքանշաններով։


== Երկեր ==
Гигиеническое нормирование микроклимата производственных помещений, 1952
Гигиена умственного труда, 1961
Учебник гигиены, 1983


== Ծանոթագրություններ ==
Ձվածեղ

Ձվածեղ, եվրոպական խոհանոցի ուտեստ, հիմնականում պատրաստվում է թավայի մեջ, մեկ կամ մի քանի ձվերից։ Մխլուի մեջ ձուն անպայման պետք է ամբողջական լինի, այսինքն դեղնուցը չպետք է պատռվի և առանձնանա սպիտակուցից, իսկ խառնած ձվածեղի համար (որը սովորաբար և անվանում են ուղղակի ձվածեղ) ձվերը հարվում են, ինչն էլ այս ուտեստը մոտեցնում է ֆրանսիական դասական օմլետին։ Սակայն նախկին ԽՍՀՄ-ի երկրներում օմլետ էր համարվում ձվով, ալյուրով և կաթնամթերքով պատրաստվող ուտեստը։ Մեծ Բրիտանիայում և Իռլանդիայում բեկոնով ձվածեղը համարվում է ավանդական նախաճաշ։
Որոշ երկրններում ձվածեղն ուտում են միայն լոլիկով. սկզբում կտրատած լոլիկը տապակում են թավայի մեջ, հետո ավելացնում են անհրաժեշտ քանակությամբ հարած ձու։
Վերջին տարիներին ձվածեղը դարձել է այնքան համապիտանի ուտեստ, որ նրա մեջ ավելացնում են ոչ միայն լոլիկ, այլ նաև պանիր, խոզապուխտ, երշիկ, տապակած միս, սունկ, սոխ, տապակած բանջարեղեն, պաստեղ և այլն՝ տարբեր համադրություններով ու տարբերակներով։

Հայաստանում այն նույնպես լայնորեն տարածված ուտեստ է։ Զուտ ձվածեղի վրա հաճախ լցնում են մեղր կամ մածուն։ Ավանդական սովորությամբ, զոքանչները փեսաներին պատվում էին ձվածեղով։ Որպես շուտ ապաքինող կերակուր, ձվածեղով են կերակրում նոր ծննդաբերած կնոջը։


== Նման ուտեստներ ==
Օմլետ
Գոգլի
Վիրիշագա
Պաշոտ


== Աղբյուրներ ==
Ձվածեղ // Տնային տնտեսուհիների կարճ էնցիկլոպեդիա՝ Մոսկվա։ Պետական Գիտական Հրատարակություն՝ «Մեծ Խորհրդային էնցիկլոպեդիա», 1959.
Վացի (գյուղ, Պոլտավայի շրջան)

Անվան այլ կիրառումների համար տե՛ս՝ Վացի (այլ կիրառումներ)Վացի (ուկրաիներեն՝ Ваці), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Վացի գյուղում բնակվում էր 489 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իզ Յոլ

Յոլվա (ռուս.՝ Իզ Յոլ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմա գետի աջ ափին 53 կմ հեռավորության վրա։ Գետի երկարությունը կազմում է 39կմ, ջրհավաք ավազանը՝ կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018358
Կոդը ըստ հիդրոլոգիական հետազոտության (ՌԴ) — 103001835
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մարգար խան Դավիթխանյան

Մարգար խան Դավիթխանյան, Իրանի ֆինանսների նախարար, Ղաջարական Պարսկաստանի երկրորդ թագավոր Ֆաթհ Ալի Շահ Ղաջարի մերձավոր խորհրդականը։ Դավիթխանյանների ընտանիքի անդամ։ Որպես ֆինանսների նախարար Դավիթխանյանը Մեծ խաղի ընթացքում ձևավորել է Իրանի տնտեսական քաղաքականությունը։


== Կենսագրություն ==
Արքունիքում իր պարտականությունները սկսելուց առաջ Մարգար Դավիթխանյանը կրթություն է ստացել արտասահմանում՝ Անգլիայում, Քեմբրիջում։ Նա 44 տարի՝ 1804-1848 թվականներին, եղել է Ֆաթհ Ալի Շահ Ղաջարի ֆինանսական հսկիչը կամ գնումների պետը։ Նշվում է, որ նա իր պարտականությունները կատարել է ճշգրտությամբ։ Նա նաև 15 տարի եղել է Իրանի ֆինանսների նախարարը։

Դավիթխանյանը նշանակվել է գլխավոր ֆինանսական խորհրդական 1804 թվականին՝ ռուս-պարսկական պատերազմի սկսվելուց մեկ տարի անց, որը Հարավային Կովկասում գերիշխանության համար պայքար էր, որը սկիզբ է առել Պետրոս Առաջինի և Նադիր շահի կայսրությունների ժամանակներից։ Ե՛վ Ալեքսանդր ցարը, և՛ Ֆաթհ Ալի շահը հույս ունեին ամրապնդվել Վրաստանի վիճելի տարածքներում։ Թեև Պարսկաստանն ուներ թվային առավելություն ռազմի դաշտում, Ռուսաստանն ուներ գերազանց տեխնոլոգիա, պատրաստվածություն և ռազմավարություն։ Չնայած Նապոլեոնի հետ Պարսկաստանի դաշինքին, Ֆրանսիան չէր կարող Պարսկաստանին կոնկրետ օգնություն ցուցաբերել, և 1813 թվականի սկզբին Պարսկաստանը ստորագրեց Գյուլիստանի պայմանագիրը, որով Ռուսաստանին զիջեց ժամանակակից Դաղստանի, Վրաստանի, Ադրբեջանի, Արցախի մեծ մասը։ Ռուսաստանը նաև առևտրային իրավունքներ ձեռք բերեց Պարսկաստանի ներսում։

Թեև պատերազմից հետո տասներեք տարի թագավորեց խաղաղությունը, պարսկական տնտեսությունը խարխլված էր, ինչը ստիպեց Դավիթխանյանին ապավինել արտաքին ներդրումներին։ 1826 թվականի հուլիսին Ռուսաստանը գրավեց Միրաքը՝ խախտելով Գյուլիստանի պայմանագիրը և վերսկսելով պատերազմը երկու տերությունների միջև։ Պարսկաստանը 1828 թվականի փետրվարին պատերազմի ավարտի համար կնքեց Թուրքմենչայի պայմանագիրը, որը Դավիթխանյանին ստիպեց վճարել 20 միլիոն ռուբլի արծաթով։ Քանի որ Ռուսաստանը մեծացնում էր իր ազդեցության գոտին Իրանում, Դավիթխանյանը փորձեց կասեցնել շահի ֆինանսների նվազող հոսքը, կազմակերպեց արտաքին վարկեր և կառավարեց ներքին տնտեսական անկայունությունը։


== Ծանոթագրություններ ==
Միրաշխան

Միրաշխան (վրաց.՝ მირაშხანი), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 312 մարդ։


== Ծանոթագրություններ ==
Եղրիզենու ձեթ

Եղրիզենու ձեթ, բուսական ճարպ։ Անդուր հոտով, բաց դեղնավունից նարնջագույն, թունավոր հեղուկ է, խտությունը՝ 940 կգ/մ3, յոդային թիվը՝ 154-176, օճառացմանը՝ 188-197։ Լուծվում է օրգանական շատ լուծիչներում։ Հիդրոլիզվում Է՝ առաջացնելով 1,2% սաեարինաթթու, 3,7% պալմիսփնաթթու, 10-15% օլեինաթթու, 80% էլեոստեարինաթթու և գլիցերին։ Ստացվում է եղրիզենու պտուղներից։ Օգտագործվում է մեքենաները և սարքավորումները կոռոզիայից պաշտպանող ծածկույթների, լաքերի և օլիֆների արտադրության մեջ։
Մասկարա (Ուֆայի վտակ)

Մասկարա  (ռուս.՝ Маскара ), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Ուֆայի գետի ձախ ափին՝ 743 կմ հեռավորության վրա։ Գետի երկարությունը 37 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010201112111100020513
Հիդրոլոգիական ուսումնասիրությունների կոդը - 111102051
Ավազանի կոդը - 10.01.02.011
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մամիկոն Դանղյան

Մամիկոն Տիգրանի Դանղյան (հոկտեմբերի 1, 1907(1907-10-01), Ձորաղբյուր, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - հուլիսի 11, 1984(1984-07-11), Երևան, Հայկական ԽՍՀ, ԽՍՀՄ), հայ խորհրդային քիմիկոս։ Քիմիական գիտությունների դոկտոր (1949), ՀԽՍՀ գիտության վաստակավոր գործիչ (1969)։


== Կենսագրություն ==
1930 թվականին ավարտել է Երևանի Ալեքսանդր Մյասնիկյանի անվան միջնակարգ դպրոցը և երկու տարի զբաղվել ուսուցչական աշխատանքով։ Ավարտել է Երևանի պետական համալսարանի քիմիական ֆակուլտետը (1936), ընդունվել ասպիրանտուրա և երկու տարի անց պաշտպանել թեկնածուական, 1949 թվականին՝ դոկտորական ատենախոսություն։ 1951 թվականից նույն համալսարանի օրգանական քիմիայի ամբիոնի վարիչն է, աշխատել է նաև որպես քիմիական ֆակուլտետի դեկան։
Գիտական աշխատանքները վերաբերում ևն բազմաֆունկցիոնալ γ-լակտոնների սինթեզին և դրանց տարբեր փոխարկումների ուսումնասիրությանը։
Մամիկոն Դանղյանը 1951 թվականից շուրջ երեսուն տարի գլխավորել է ԵՊՀ օրգանական քիմիայի ամբիոնը, դասավանդել «Օրգանական քիմիա» հիմնարար առարկան։ 1951-1962 և 1967-1971 թվականներին եղել է քիմիայի ֆակուլտետի դեկան։ Նրա ղեկավարությամբ ու խորհրդատվությամբ պաշտպանվել է թեկնածուական 36 և դոկտորական 5 ատենախոսություն։ ԽՄԿԿ անդամ՝ 1943 թվականից։


== Պարգևներ, մրցանակներ ==
Պարգևատրվել է «Պատվո նշաև», Հոկտեմբերյան հեղափոխության շքանշաններով, մեդալներով ու պատվոգրերով։


== Երկեր ==
Օրգանական քիմիայի պրակտիկում, բուհերի համար, Երևան, 1961 (համահեղինակ)։
Օրգանական քիմիայի պրակտիկում, բուհերի համար, 2-րդ հրատ., Երևան, 1974 (համահեղինակ)։


== Ծանոթագրություններ ==
Համլետ Գասպարյան

Համլետ Արամայիսի Գասպարյան (մայիսի 20, 1950(1950-05-20), Երևան, Հայկական ԽՍՀ, ԽՍՀՄ - սեպտեմբերի 24, 2021(2021-09-24)), հայ դիվանագետ, Ռումինիայում Հայաստանի արտակարգ և լիազոր դեսպան (2010-2017)։


== Կրթություն ==
1969-1974 թթ. սովորել և ավարտել է Երևանի պետական համալսարանի բանասիրական ֆակուլտետի եվրոպական լեզուների բաժինը։


== Աշխատանքային գործունեություն ==
1974-1988 թթ. - աշխատել է Երևանի հրատարակչություններում որպես սրբագրիչ, հրատարակչական խմբագիր։
1988-1989 թթ. - «ՀայԱշխարհ» շաբաթաթերթի փոխխմբագիր։
1989-1995 թթ. - «Ազգ» օրաթերթի խմբագիր։
1995-1997 թթ. - աշխատել է Ֆրանսիայում Հայաստանի դեսպանությունում։
1997-1998 թթ. - Հայաստանի ազգային հեռուստատեսության գլխավոր տնօրեն։
1998-2002 թթ. - Ֆրանսիայում Հայաստանի դեսպանության խորհրդական։
2002-2006 թթ. - ՀՀ արտաքին գործերի նախարարության քաղաքական ծրագրավորման վարչության խորհրդական, ապա՝ նախարարության մամուլի խոսնակ։
2006-2008 թթ. - Ֆրանսիայում Հայաստանի դեսպանության արտակարգ դեսպանորդ և լիազոր նախարար։
2008-2009 թթ. - Ֆրանսիայում Հայաստանի գործերի ժամանակավոր հավատարմատար։
2010 թ. մարտի 29-ին Հայաստանի Նախագահի հրամանագրով նշանակվել է Ռումինիայում Հայաստանի արտակարգ և լիազոր դեսպան։
2014 թ. հունիսի 18-ին Հայաստանի Նախագահի հրամանագրով, համատեղության կարգով, նշանակվել է Չեռնոգորիայում Հայաստանի Հանրապետության արտակարգ և լիազոր դեսպան։
2017 թ. նոյեմբերի 17-ին ՀՀ նախագահի հրամանագրով ազատվել է Ռումինիայում և Չեռնոգորիայում Հայաստանի Հանրապետության արտակարգ և լիազոր դեսպանի պաշտոնից։
Հեղինակել է բազմաթիվ հոդվածներ, կազմել և խմբագրել գրքեր, թարգմանել գեղարվեստական ստեղծագործություններ։


== Դիվանագիտական աստիճան ==
Հայաստանի Հանրապետության արտակարգ դեսպանորդ և լիազոր նախարար (2005)։Ամուսնացած է, ունի երեք զավակ։


== Ծանոթագրություններ ==
Գնդիկ Բոքոնիկ

Գնդիկ բոքոնիկ, ժողովրդական համանուն հեքիաթի հերոս, որը պատկերվում է գնդաձև ոչ մեծ հացի տեսքով։ Նա փախչում է տատիկից ու պապիկից, ովքեր թխել էին իրեն, ինչպես նաև տարբեր կենդանիներից (նապաստակ, գայլ, արջ), սակայն ուտվում աղվեսի կողմից։
Գնդիկ Բոքոնիկի մասին հեքիաթը հանդիպում է ռուսական և ուկրաինական բանահյուսություններում, ինչպես նաև ունի իր անալոգները շատ ժողովուրդների մոտ՝ ամերիկյան քազցրաբլիթե մարդուկը, անգլիական Ջոնի-փքաբլիթը։ Սյուժեն հանդիպում է նաև սկանդինավյան, գերմանական, ուզբեկական, թաթարական և այլ հեքիաթներում։ Ըստ Աառնե-Թոմփսոնի սյուժեների դասակարգման՝ հեքիաթը պատկանում է 2025 տիպին՝ «փախչող նրբաբլիթ»։


== Ծանոթագրություններ ==


== Գրականություն ==
Шанский Н. М. и др. Колобок // Краткий этимологический словарь русского языка. Пособие для учителя  / Под ред. чл.-кор. АН СССР С. Г. Бархударова. — М.: Просвещение, 1971. — С. 205.


== Արտաքին հղումներ ==
Быковский, Егор Владимирович (2015-07-28)։ «Сегментация Колобка» (ռուսերեն)։ Вокруг света։ Արխիվացված օրիգինալից 2015-07-29-ին։ Վերցված է 2015-07-28։ «Мир детских (и не только) сказок полон невероятных героев. Для биолога или инженера крайне интересна задача — представить создание «оттуда», функционирующее по законам нашего мира.» 
Лозовская Н. В. Многоязыковой проект: Варианты сказочного сюжетного типа AT 2025 «Колобок»
Толстой Н. И. Секрет Колобка // Толстой Н. И. Очерки славянского язычества. М.: Индрик, 2003. С. 469—472.
Цивьян Т. В. Роковой путь Колобка // Язык культуры: семантика и грамматика. М., 2004. С. 310—321.
Александр Феденко (5 июня 2015 года)։ «Проклятие Колобка»։ Частный Корреспондент։ Արխիվացված է օրիգինալից 2016-02-27-ին։ Վերցված է 2016-02-19 
Калабашка // Толковый словарь живого великорусского языка : в 4 т. / авт.-сост. В. И. Даль. — 2-е изд. — СПб. : Типография М. О. Вольфа, 1880—1882.
Описание термина «КАЛАБУХА» в кулинарной энциклопедии
Էսքալդես-Էնդորգան

Էսքալդես-Էնդորգան (Escaldes-Engordany), Անդորրայի 7 շրջաններից մեկը։ Գտնվում է երկրի հարավարևելյան մասում։ Էսքալդես-Էնդորգան հիմնական տեսարժան վայրը համարվում է Կալդեա ժամացի սրահը։ Շրջանի բնակչության մեծամասնությունը խոսում է կատալաներեն։ 2012 թ-ի տվյալներով շրջանի բնակչությունը կազմում է 14282 մարդ, իսկ տարածքը՝ 30 կմ²։ Այն իր մեծությամբ երրորդ շրջանն է Անդորրայում։


== Ծանոթագրություններ ==
Կաագվեռե (գյուղ, Կանեպի շրջան)

Անվան այլ կիրառումների համար տե՛ս՝ ԿաագվեռեԿաագվեռե (էստ․՝ Kaagvere), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կազալգրանդե

Կազալգրանդե (իտալերեն՝ Casalgrande), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 15 933 մարդ։ Բնակչության միջին խտությունը՝ 384 մարդ/կմ²։ Զբաղեցնում է 37,73 կմ² տարածք։ Փոստային ինդեքս՝ 42013։ Հեռախոսային կոդը՝ 0522։
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Արտաքին հղումներ ==
Պաշտոնական կայք (իտալ.)
Static-X

Static-X, ամերիկյան մետալ-խումբ է Լոս Անջելեսից, հանդես է գալիս հիմնականում ինդաստրիալ-մետալ ոճում, նաև nu-metal և թրեշ-մետալ ուղղություններով։ Խումբը հիմնվել է 1994 թ. Ուէյն Սթաթիքի և Քեն Ջեյի կողմից։ Խմբի վերջնական կազմը հավաքվեց 1998 թվականին։ Խումբը իր գործունեության ընթացքում թողարկել է 6 պաշտոնական ալբոմ, 1 հավաքածու, 4 տեսաերիզ, 1 մինի-ալբոմ, 14 սինգլ, 13 տեսահոլովակ, «Static-X Guitar Anthology» կիթառային թաբերի գիրք և «Chaos Comics» կոմիքսների գիրք։ 2010 թվականին խումբը լքում է Թոնի Կամպոսը, իսկ Ուէյն Սթաթիքը հայտարարեց, որ խմբի գործունեությունը սառեցված է։


== Սկավառակագրություն ==


=== Ալբոմներ ===
1999 - Wisconsin Death Trip
2001 - Machine
2003 - Shadow Zone
2005 - Start a War
2007 - Cannibal
2009 - Cult of Static


=== Սինգլներ ===
1999 - Bled for Days
1999 - Push It
2001 - I'm with Stupid
2001 - Black and White
2001 - This Is Not
2002 - Cold
2003 - The Only
2004 - So
2005 - I’m the One
2005 - Dirthouse
2007 - Cannibal
2007 - Destroyer
2007 - Behemoth
2009 - Stingwray


=== Հավաքածոներ ===
2004 - Beneath... Between... Beyond...


=== Տեսաերիզներ ===
2001 - Where the Hell Are We and What Day Is It... This Is Static-X
2001 - Black and White DVD
2003 - X-Posed
2005 - X-Rated
2006 - Cannibal Killers Live


=== Տեսահոլովակներ ===
1999 - Push It
2000 - I'm with Stupid
2000 - Bled for Days
2000 - Crash (Feat. Mephisto Odessey)
2001 - This Is Not
2001 - Black and White
2002 - Cold
2003 - The Only
2004 - So
2005 - I'm the One
2005 - Dirthouse
2007 - Destroyer
2007 - Cannibal
2009 - Stingwray


== Արտաքին հղումներ ==
Խմբի պաշտոնական կայք
Static-X "Guitar Anthology" գիրք


== Աղբյուրներ ==
Մատեյկով

Մատեյկով (ուկրաիներեն՝ Матейків), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Մատեյկով գյուղում բնակվում էր 808 մարդ։ Բնակավայրը զբաղեցնում է 27,8 կմ² տարածք։ Բնակչության խտությունը կազմում էր 29,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դրեզդենի տեխնոլոգիական համալսարան

Դրեզդենը հանդիսանում է պետական ​​հետազոտական ​​համալսարան։ Դրեզդենի տեխնոլոգիական համալսարանը Դրեզդեն քաղաքում ամենամեծ բարձրագույն կրթական ինստիտուտն է և Սաքսոնիայի ամենամեծ համալսարանը։ Այն Գերմանիայի 10 խոշորագույն համալսարաններից մեկն է։ 2013 թվականին ունեցել է 37,134 ուսանող։ Այն Գերմանիայում տեղակայված լավագույն ինժեներական և տեխնոլոգիական համալսարաններից է։
Դրեզդենի տեխնոլոգիական համալսարան անունը միայն օգտագործվել է 1961 թվականից, սակայն համալսարանի պատմությունը սկսվում է 1828 թվականից։ Սա Գերմանիայի տեխնոլոգիաների ամենահին քոլեջներից մեկն է և Գերմանիայի ամենահին համալսարաններից մեկը։ Համալսարանը հանդիսանում է TU9 անդամ, ինը առաջատար գերմանական տեխնոլոգիական ինստիտուտների կոնսորցիում։ Համալսարանը տասնմեկ գերմանական բուհերից մեկն է, որը 2012 թվականին հաջողություն է գրանցել Գերազանցության նախաձեռնության մեջ, այսպիսով ստանալով «Գերազանցության համալսարան» կոչում։ Դրեզդենի տեխնոլոգիական համալսարան հաջողություններ է գրանցել Գերմանիայի բուհերի գերազանցության նախաձեռնության (Future Concept, Graduate Schools, Excellence Clusters) բոլոր երեք փուլերում։


== Պատմություն ==
1828 թվականին, զարգացող ինդուստրացիաով, «Սաքսոնական տեխնիկական դպրոցը» հիմնադրվել է տեխնոլոգիական թեմաներով, ինչպիսիք են մեխանիկան, մեխանիկական ճարտարագիտությունը և նավաշինական ճարտարագիտությունը։ 1871 թվականին հիմնադրվեց Գերմանիայի կայսրությունը և այդ ժամանակ ինստիտուտը վերանվանվեց Սեյսմիկ սաքսոնյան պոլիտեխնիկական ինստիտուտ (Königlich-Sächsisches Polytechnikum): Այդ ժամանակ ներկայացվեցեցին տեխնոլոգիաների հետ կապ չունեցող առարկաները, ինչպիսիք են պատմությունը և լեզուները։ 19-րդ դարի վերջում ինստիտուտը դարձավ համալսարան, որը ներառում էր բոլոր առարկաները։ 1961 թվականին այն ստացավ ներկայիս անունը, Դրեզդենի տեխնոլոգիական համալսարան։


== Ծանոթագրություններ ==
Շերշնի (գյուղ, Տիվրովի շրջան)

Անվան այլ կիրառումների համար տե՛ս՝ ՇերշնիՇերշնի (ուկրաիներեն՝ Шершні), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1570 թվականին։
2001 թվականի տվյալներով Շերշնի գյուղում բնակվում էր 901 մարդ։ Բնակավայրը զբաղեցնում է 23,03 կմ² տարածք։ Բնակչության խտությունը կազմում էր 39,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
769

769 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 769 թվականն է, 
VIII դարի 69-րդ տարին։


== Դեպքեր ==


== Ծնունդներ ==


== Մահեր ==
Եվգենի Լեոնովի հուշարձան (Մոսկվա)

Եվգենի Լեոնովի հուշարձան (ռուս.՝ Памятник Евгению Леонову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ԽՍՀՄ և ՌԴ թատրոնի և կինոյի դերասան, ԽՍՀՄ ժողովրդական արտիստ, Եվգենի Պավլովիչ Լեոնովին։ Բացումը տեղի է ունեցել 2001 թվականին։ Քանդակագործն է Եկատերինա Չեռնիշովան։
Հուշարձանը տեղադրված է Կինոաստղերի ծառուղում, որը գտնվում է Մոսֆիլմովսկայա փողոցում։ Քանդակը Եվգենի Լեոնովին ներկայացնում է «Դոցենտի» կերպարով՝ «Հաջողության ջենթլմենները» ֆիլմում։ Հետաքրքիր է, որ հուշարձանի կերպարի ձեռքերին կարելի է տեսնել տարբեր դաջվածքներ։


== Նկարագրություն ==
Եվգենի Լեոնովի հուշարձանը չունի պատվանդան և վերարտադրում է «Հաջողության ջենթլմենները» ֆիլմի հայտնի տեսարանը, երբ հերոսը ցուցամատն ու միջնամատը պարզած սպառնում է. «Пасть порву! Моргала выколю!» («Երախդ կպատռեմ։ Աչքերդ կհանեմ»)։ Թվում է, թե «Դոցենտը» ուղղակիորեն շարժվում է դեպի դիտողը։
Քանդակի վրա պատկերված են նույն դաջվածքները, որոնք երևում են ֆիլմի հերոսի մարմնին՝ ոսկորներով գանգ և լամպ ձախ ձեռքին, կատու և մերկ կին՝ աջ ձեռքին, երկու խարիսխ՝ կրծքին, ինչպես նաև մի քանի արտահայտություններ։


== Պատմություն ==
Հուշարձանի հեղինակն է Եկատերինա Չեռնիշովան։ Նա խոստովանել է, որ երկար է փնտրել դերասանին պատկերելու կերպարը, նույնիսկ խորհրդակցել է նրա որդու և այրուն հետ։ Ընտանիքի անդամները ցանկացել են դերասանին տեսնել ավելի քնարական կերպարով, օրինակ, «Աշնանային մարաթոն» ֆիլմի հերոսի, բայց երբ Չեռնիշովան ցույց է տվել «Դոցենտին», նրանք համաձայնել են քանդակագործի մտահղացմանը։ Լեոնովն ունեցել է շատ դերեր, բայց հենց «Դոցենտն» է, որ անմահացրել է նրան։
Լեոնովի հուշարձանի հարևանությամբ տեղադրվել է նաև երեք կինոխցիկների հուշարձանը։


== Հուշարձանի գողություն ==
2015 թվականի հոկտեմբերի 16-ի գիշերը հուշարձանը գողացել են։ Գողերն այն տեղավորել են «Գազել» ավտոմեքենան ու դիմել փախուստի։ Հոկտեմբերի 17-ին հուշարձանը հայտնաբերվել է գունավոր մետաղների ընդունման կետում՝ կտորների սղոցած։ Հուշարձանի գողության գործով ձերբակալվել է 7 մարդ։ 2016 թվականի մայիսին կողոպտիչներին դատապարտեցին 2,5 տարվա ազատազրկման։


== Նոր հուշարձան ==
2016 թվականի սեպտեմբերի 10-ին նույն տեղում կայացել է նոր հուշարձանի բացումը։ Քաղաքի օրը կայացած արարողությամնը մասնակցել են Մոսկվայի մշակույթի դեպարտամենտի ղեկավար Ալեքսանդր Կիբովսկին, ռեժիսորներ Մարկ Զախարովն ու Նիկիտա Միխալկովը, դերասան Սերգեյ Նիկոնենկոն, երգիչ Իոսիֆ Կոբզոնը։


== Ծանոթագրություններ ==


== Արտաքին հղումներ ==
Памятник Леонову в Москве Archived 2018-05-02 at the Wayback Machine.
Памятник Леонову Archived 2012-10-05 at the Wayback Machine.
Կրիպեցկոե

Կրիպեցկոե (ռուս.՝ Крипецкое), գյուղ Ռուսաստանի Պսկովի մարզի Պսկովսկի շրջանի կազմում։
Բնակչությունը 2000 թվականին գրանցված տվյալներով կազմում էր 338 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նատալյա Կրաչկովսկայա

Նատալյա Լեոնիդովնա Կրաչկովսկայա (ռուս.՝ Ната́лья Леони́довна Крачко́вская, նոյեմբերի 24, 1938(1938-11-24), Մոսկվա, ԽՍՀՄ - մարտի 3, 2016(2016-03-03), Մոսկվա, Ռուսաստան), խորհրդային, ռուսական թատրոնի և կինոյի դերասանուհի, Ռուսաստանի վաստակավոր արտիստ։
Մեծացել է թատերական ընտանիքում՝ Մոսկվայում։
1955 թվականից նկարահանվել է կինոյում՝ փայլել երկրորդ պլանի դերերով։ Նրա տաղանդը լավագույնս բացահայտվեց հետևյալ ֆիլմերում՝ «Իվան Վասիլևիչը փոխում է մասնագիտությունը», «12 աթոռ», «Պոկրովյան դարպասներ», «Այս ուրախ մոլորակը», «Կտոր մը երկինք» և այլն)։ Կրաչկովսկայան նկարահանվել է մոտ 100 ֆիլմում։
Վախճանվել է Մոսկվայում՝ 77 տարեկան հասակում։ 2016 թվականի փետրվարի 28-ին դերասանուհին «սրտամկանի ինֆարկտ» ախտորոշմամբ տեղափոխվել էր հիվանդանոց։


== Ծանոթագրություններ ==


== Արտաքին հղումներ ==
Կրաչկովսկայան Կինոթատրոն կայքում։ Ռուս.
Կուլեշովկա (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿուլեշովկաԿուլեշովկա (ռուս.՝ Кулешовка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակկայա (այլ կիրառումներ)

Ակկայա անվանումը կարող է վերաբերել Արևմտյան Հայաստանի հետևյալ գյուղերին՝

Ակկայա (Կուրուչայի գավառ) - Էրզրումի վիլայեթի Կուրուչայի գավառակում
Ակկայա (Սեբաստիայի գավառ) - Սեբաստիայի վիլայեթի Սեբաստիայի գավառում
Ակկայա (Տրապիզոնի գավառ) - Տրապիզոնի վիլայեթի Տրապիզոնի գավառում
Մալտեզիա (շուն)

Մալտեզիա, շան ցեղատեսակ։


== Նկարագրություն ==
Մալտեզիաները նուրբ և զգայուն փոքրիկ շներ են, որոնց մաշկը ծածկված է խիտ բրդով։ Նրանք նույնպես ունեն մեծ և ուռուցիկ աչքեր։


== Ցեղատեսակի պատմությունը ==
Ցեղատեսակի առաջացման հստակ տեղեկություններ չկան։ Ասում են, որ Մելեդա կղզում դեռ 2000 տարի առաջ ապրում էին շներ, որոնց ցեղատեսակին սկսեցին անվանել մելիտա (կղզու պատվին, այդպիսին էր Մելեդի կղզու հին անվանումը Ադրիատիկ ծովի վրա, Դաղմատիայի ափին)։ Կապված նրա հետ, որ Մալթա կղզին նույն անունն ունի և 16-րդ դարում ցեղատեսակին անվանեցին մալտեզիա։ Ինչպես առաջ հիմա նույնպես մալտեզիաներին օգտագործում են որպես ուղեկից շներ։ 


== Խաղերը ==
Մալտեզիաները շատ հնարամիտ և խաղալ սիրող շներ են։ Իրենց փոքր լինելու շնորհիվ մալտեզիաները բնակարաններում իրենց զգում են հարմար և կատարում են իրենց հաճույքները։ Այս շները պարզապես պաշտում են ֆիզիկական վարժանքները։ Մալտեզիաները շատ սիրում են խաղալ իրենց տերերի հետ։


== Առողջություն ==
Հիմնականում շների մոտ գրանցվում են տեսողական խանգարումներ, ատամների և լնդերի խնդիր, ինչպես նաև հիպոգլիկեմիա։ Հիշեք, որ ձեր շան դիետան որոշ քանակությամբ պետք է լինի չոր սնունդ՝ հակառակ դեպքում մալտեզիաների մարսողությունը կարող է խախտվել։ Նրանք հակում ունեն հիվանդանալու ասթմայով։ Երբ ընտրում եք ձագին ուշադիր եղեք, մի շտապեք և ինչպես պետք է ծանոթացեք ծնողների բժշկական քարտի հետ։
Եխուշ

Եխուշ, լեռ է Ադրբեջանի Օրդուբադի շրջանում, Ցղնա գետիի ձորի վերին մասում՝ Ռամիս գյուղից 2 կմ ձորն ի վար, գետի ճախ կողմում։ Ժայռոտ ու բավականին բուսածածկ լանջերով լեռ է։ Ծովի մակարդակից ունի 2364 մ բարձրություն։


== Ծանոթագրություններ ==